ai4bharat/Pralekha huggingface dataset:
وزارت خزانہ
اُنیسویں ایس سی او آئی بی سی کونسل کی میٹنگ گوا میں منعقد ہوئی
ہندوستان 2070 تک خالص صفر کاربن کے اخراج کے ہدف کو حاصل کرنے کے راستے پر گامزن: سکریٹری، ڈی ایف ایس
ہندوستان بنیادی ڈھانچے کے منصوبوں کی تعمیر کے ساتھ پائیدار ترقی کی رفتار کو برقرار رکھے ہوئے ہے: ایم ڈی، آئی آئی ایف سی ایل
ہندوستان کی صدارت میں شنگھائی تعاون تنظیم انٹربینک کنسورشیم کی انیسویں کونسل میٹنگ آج گوا میں منعقد ہوئی۔ میٹنگ میں رکن بینکوں کے نمائندوں نے شرکت کی ، جن میں ڈیولپمنٹ بینک آف قزاقستان، چائنا ڈیولپمنٹ بینک، آر ایس کے بینک ، حبیب بینک لمیٹڈ ، وی ای بی، آر ایف ، جمہوریہ تاجکستان کے سیونگ بینک اموناتبونک، اور جمہوریہ ازبکستان کی غیر ملکی اقتصادی سرگرمیوں کے لیے نیشنل بینک شامل ہیں۔
میٹنگ کے صدر کے طور پر اپنے خطاب میں، انڈیا انفراسٹرکچر فائنانس کمپنی لمیٹڈ  کے منیجنگ ڈائریکٹر جناب پی آر جے شنکر نے دنیا کی پانچویں سب سے بڑی معیشت کے طور پر ہندوستان کی کامیابیوں اور ایک مضبوط اور متحرک جمہوریت کے طور پر اس کے مسلسل عروج پر روشنی ڈالی۔ انہوں نے ذکر کیا کہ 2022 میں ہندوستان کی جی ڈی پی کی شرح نمو 6.8 فیصد رہی، جس نے امریکہ، برطانیہ اور یورپ جیسی بڑی معیشتوں کو پیچھے چھوڑ دیا۔ انہوں نے ہندوستان کی معیشت کے تیزی سے ڈیجیٹلائزیشن، پائیدار ترقی کی کوششوں اور برآمدات میں نمایاں ترقی کو بھی اجاگر کیا۔ انہوں نے مزید کہا کہ ہندوستان بنیادی ڈھانچے کے منصوبوں کی تعمیر کے ساتھ پائیدار ترقی کی رفتار پر گامزن ہے۔
جناب جے شنکر نے ایس سی او آئی بی سی ممبران کے لیے تعاون کے چار شعبوں کی تجویز پیش کی:
1. تعاون کی توسیع: رکن بینکوں کے درمیان تعاون کو مزید وسعت دینے کے لیے اقدامات کرنے کی کوششیں کی جانی چاہئیں۔
2. تجربے اور مہارتوں کا تبادلہ: ایس سی او آئی بی سی ممبر بینکوں کے درمیان تجربے، مہارتوں اور عملے کی تربیت کے تبادلے پر زور، اس سمت میں پہلے سے ہی مثبت پیش رفت کو آگے بڑھانا۔
3. دستخط شدہ دستاویزات کا الیکٹرانک مجموعہ: کنسورشیم کی 20 ویں سالگرہ کے موقع پر ایس سی او آئی بی سی کے دستخط شدہ دستاویزات کے الیکٹرانک مجموعہ کی تشکیل کے اقدام کی حمایت۔
4. شراکت داری کو مضبوط بنانا: ایس سی او آئی بی سی کے فریم ورک کے اندر شراکت داری کو مضبوط بنانے کے لیے رکن بینکوں کی حوصلہ افزائی۔
محکمہ مالیاتی خدمات ، وزارت خزانہ کے سکریٹری جناب وویک جوشی نے ہندوستان کی اقتصادی لچک، مضبوط مالیاتی ڈھانچہ، اور مالیاتی شعبے کی اصلاحات پر روشنی ڈالی جنہوں نے ہندوستان کی ترقی کی کہانی کو آگے بڑھایا ہے۔ انہوں نے پردھان منتری جن دھن یوجنا  کا تذکرہ کیا، جسے 2014 میں مالیاتی شمولیت پر قومی مشن کے طور پر شروع کیا گیا تھا، جو کہ معاشرے کے غیرمحفوظ اور محروم طبقوں تک مالی خدمات کی رسائی کو بڑھانے کے لئے ایک قابل ذکر پہل ہے۔
ایس سی او آئی بی سی کونسل کے اجلاس میں موسمیاتی تبدیلی کے تئیں بڑھتی ہوئی حساسیت اور پائیدار ترقی کی ضرورت پر بھی توجہ مرکوز کی گئی۔ موسمیاتی تبدیلی سے نمٹنے کے لیے ہندوستان کے عزم کو اجاگر کیا گیا، جس میں ہندوستان کے وزیر اعظم کا کاربن کے اخراج کو کم کرنے، 2070 تک خالص صفر کاربن کے اخراج کے ہدف کو حاصل کرنے، اور دنیا میں گرین ہائیڈروجن کا ایک سرکردہ پروڈیوسر اور سپلائر بننے کا عہد بھی شامل ہے۔
ایس سی او آئی بی سی کی اُنیسویں کونسل میٹنگ رکن بینکوں کے درمیان تعاون کو مضبوط بنانے، تجربے اور مہارتوں کے تبادلے اور پائیدار ترقی کے اقدامات کے لیے تعاون کے نئے عزم کے ساتھ اختتام پذیر ہوئی۔ سال 24-2023کے لیے مجوزہ ایس سی او آئی بی سی سربراہ’ڈیولپمنٹ بینک آف قزقستان ‘ ہے۔
ٹیکسٹائلز کی وزارت
دبئی ایکسپو، 2020 میں انڈیا پویلین کے "ٹیکسٹائل ویک" کا شاندار افتتاح
ای پی سی ایچ، دبئی ایکسپو، 2020 کے دوران "ٹیکسٹائل ویک" میں دستکاری برآمد کرنے والی کمیونٹی کی نمائندگی کررہاہے
ٹیکسٹائل کی وزارت کے ایڈیشنل سکریٹری جناب وجے کمار سنگھ نے کل "دبئی ایکسپو 2020" میں انڈین پویلین کے تجارتی مشیر جناب جئے کرن سنگھ کے ساتھ ایکسپورٹ پروموشن کونسلوں کے سربراہوں کی موجودگی میں 'ٹیکسٹائل ویک' کا افتتاح کیا۔ دبئی ایکسپو میں ٹیکسٹائل انڈسٹری کے لیے 'سپلائی اینڈ انویسٹمنٹ پلیس فار دی پروڈکشن لنکڈ انسینٹیو  اسکیم کے لئےسپلائی اور سرمایہ کاری - ایک گیم چینجر' پر ایک بین مذاکراتی سیشن بھی منعقد کیا گیا۔ اس بات چیت کا مقصد ٹیکسٹائل کے شعبے میں سرمایہ کاری کو راغب کرنے کے لیے ہندوستان کے عزم کو آگے بڑھانا ہے، تاکہ اس سے پیداوار میں اضافہ کیا جاسکے۔
ای پی سی ایچ کے چیئرمین جناب راج کمار ملہوترا نے اپنے خطاب میں کہا کہ ایکسپو 2020 میں انڈیا ایکسپو سب سے بڑے پلیٹ فارم میں سے ایک ہے، جو ہندوستان کو دنیا کے پیش کرنے اور ملک کو ترقی اور اختراع کے اگلے مرکز کے طور پر پوزیشن دینے کا ایک سنہری موقع فراہم کرتا ہے۔ یہ ایکسپو ہفتے کے ساتوں دن صبح 10 بجے سے دوپہر 12 بجے ہفتہ سے بدھ تک اور جمعرات سے جمعہ تک صبح 10 بجے سے دوپہر 2 بجے تک کھلا رہے گا۔
ویب سائٹ: https://indiaexpo2020.com/
اس موقع پر اپنے خطاب میں ایکسپورٹ پروموشن کونسل فار ہینڈی کرافٹ  کے ایگزیکٹو ڈائریکٹر جناب آر۔ کے ورما نے بتایا کہ دستکاری ملک کے کاٹیج سیکٹر کی بڑی برآمدات میں سے ایک ہے اور بیرون ملک اس کی کافی گنجائش ہے۔ تقریباً 350 کروڑ ڈالر کی برآمدات کے ساتھ، ہندوستان کی دستکاری دنیا بھر میں فروخت کی جاتی ہے اور بھارت سے ہوم، لائف اسٹائل، فیشن، فرنیچر اور کپڑوں کی فراہمی کے مقصد سے غیر ملکی خریداروں کے لئے پسندیدہ مقام میں سے ایک ہے۔
دبئی ایکسپو ایک عالمی ایکسپو ہے جس کی یکم اکتوبر 2021 سے 31 مارچ 2022 تک متحدہ عرب امارات میں دوبئی کے ذریعہ میزبانی کی جارہی ہے۔ ٹیکسٹائل، کامرس اور صنعت، امور صارفین، خوراک اور عوامی تقسیم کے مرکزی وزیر جناب پیوش گوئل نے 1 اکتوبر 2021 کو انڈیا پویلین کا افتتاح کیا۔ مسٹر راج کمار ملہوترا، چیئرمین، ای پی سی ایچ نے کہا، "ایکسپو 2020 میں انڈیا پویلین لوکا: سمستا: سکھینوبھونتو کے نظارے کے تئیں ہندوستان کی وابستگی کاپتہ چلتا ہے، جس کا مطلب ہے، "پوری دنیا کا ہر شخص خوش رہے۔"
ای پی سی ایچ ملک سے دنیا کے مختلف مقامات پر دستکاری کی برآمدات کو فروغ دینے اوربیرون ملک میں اعلی دستکاری کے سامان اور خدمات کے قابل بھروسہ سپلائر کی شکل میں بھارت کی شبیہ کو فروغ دینے کے لئےوزارت ٹیکسٹائل کے تحت آنے والی نوڈل ایجنسی ہے۔ رواں مالی سال کے اپریل سے اکتوبر 2021-22 کے سات مہینوں کے دوران دستکاری کی برآمدات 19,119.48 کروڑ روپے رہی جو کہ گزشتہ سال کی اسی مدت کے مقابلے 50.88 فیصد زیادہ ہے۔
بجلی کی وزارت
کابینہ نے میسرز چناب ویلی پاورپروجیکٹس پرائیویٹ لمیٹڈ کے ذریعہ 540 میگاواٹ کوار ہائیڈروالیکٹرک پروجیکٹ کی تعمیرکو منظوری دی
پروجیکٹ سےبجلی کی 1975 ملین اکائیوں کی پیداوار متوقع
کوارپروجیکٹس 54 ماہ کے اندرشروع ہو جائے گا
پروجیکٹ کی تعمیراتی سرگرمیو ں کے نتیجےمیں 2500 افرادکوروزگارکی فراہمی اور مرکز کے زیرانتظام علاقے جموں و کشمیرکی ہمہ جہت سماجی اقتصادی ترقی ہوگی
وزیراعظم جناب نریندر مودی کے زیر صدارت ، کابینی کمیٹی برائے اقتصادی امور نے آج مرکز کے زیرانتظام علاقے جموں و کشمیر کے کشتواڑ ضلع میں دریائے چناب کے کنارے 540 میگاواٹ  کی صلاحیت کوالے کوار ہائیڈرو ا لیکٹرک پروجیکٹ کے لئے 4526.12 کروڑ روپئے کی سرمایہ کاری کو منظوری دی ہے ۔ پروجیکٹ پرمیسرس چناب ویلی پاور پروجیکٹس پرائیویٹ لمیٹڈ کے ذریعہ عمل درآمد کیا جائے گا جوکہ این ایچ پی سی اور جےکے ایس پی ڈی سی کے درمیان ایک مشترکہ کاروباری کمپنی ہے ۔ان دونوں کا سرمایہ جاتی تعاون27 اپریل 2022 کو بالترتیب 51 فیصد اور 49فیصد ہے۔
اس پروجیکٹ سے 90 فیصد قابل انحصار برس میں 1975.54 ملین اکائیاں تیار ہوں گی۔
بھارتی حکومت بنیادی ڈھانچےمیں مدد کرنےکےلئے69.80 کروڑ روپئے کی امدادی رقم فراہم کررہی ہے اور میسرس سی وی پی پی ایل میں جےکے ایس پی ڈی سی کے حصص کے تعاون کےلئے یونین ٹریٹیری جموں و کشمیر کو 655.08 کروڑ روپئے کی گرانٹ فراہم کرکے مددکررہی ہے ۔این ایچ پی سی اپنا سرمایہ حصص 681.82 کروڑ روپئے کی اپنےگھریلو وسائل سے سرمایہ کاری کرے گی ۔کوارہائیڈروالیکٹر پروجیکٹ 54 ماہ کے عرصے میں کام کرناشروع کردےگا۔ اس پروجیکٹ سے بجلی کی فراہمی کے ذریعہ گرڈ کو متوازن بنانے میں اور بجلی کی فراہمی کی صورتحال کو بہتر بنانے میں مدد ملے گی ۔
پروجیکٹ کو قابل عمل بنانےکےلئے ،مرکز کے زیرانتظام علاقے جموں و کشمیر کی حکومت پروجیکٹ کے آغاز کے بعد سے 10برس کے لئے پانی کے استعمال کے چارجیز کی وصولی سے استثناء کو توسیع دے رہی ہے ۔ اس کے ساتھ ریاست کے جی ایس ٹی کے شیئر کی تقسیم اور سالانہ 2 فیصد مفت بجلی کی رعایت بھی دی جائے گی ، یعنی پروجیکٹ کے شروع ہونے کے بعدپہلے سال میں مرکز کے زیر انتظام علاقے جموں و کشمیر کوو مفت بجلی 2 فیصد ہوگی اوراسکے بعدہر سال 2 فیصد کےحساب سے اس میں اضافہ ہوگااور 6 سال کے بعد سے یہ اضافہ 12 فیصد ہوگا۔
اس پروجیکٹ کی تعمیراتی سرگرمیوں سے تقریبا 2700 افراد کو براہ راست یابالواسطہ روزگار ملے گا اور اس سے مرکز کے زیرانتظام علاقے جموں و کشمیر کی مجموعی سماجی اور اقتصادی ترقی میں بھی مدد ملے گی ۔مزیدبرآں یونین ٹریٹری جموں و کشمیر کوتقریبا 4548.59 کروڑروپئے کی مفت بجلی ملے گی اور منصوبےکی 40 سالہ مدت کارکے دوران 4941.46 کروڑ روپئے کوارہائیڈرو الیکٹرک پروجیکٹ سے پانی کے استعمال کے چارجیز کے طور پر حاصل ہوں گے۔
وزارت خزانہ
وزارت خزانہ نے ایل آئی سی ایجنٹوں اور ملازمین کے لیے فلاحی اقدامات کو منظوری دی
فلاحی اقدامات میں گریجویٹی کی حد میں اضافہ، کمیشن کی تجدید کے لیے اہلیت ، مدتی بیمہ کور اور ایل آئی سی ایجنٹوں اور ملازمین کے لیے فیملی پنشن کی یکساں شرح شامل ہے
وزارت خزانہ نے آج لائف انشورنس کارپوریشن آف انڈیا  کے ایجنٹوں اور ملازمین کے فائدے کے لیے کئی فلاحی اقدامات کو منظوری دی۔ فلاح و بہبود سے متعلق یہ اقدامات ایل آئی سی  کے ضوابط، 2017 میں ترمیم، گریچوٹی کی حد میں اضافہ اور خاندانی پنشن کی یکساں شرح سے متعلق ہیں۔
درج ذیل فلاحی اقدامات کو ایل آئی سی ایجنٹوں اور ملازمین کے لیے منظور کیا گیا ہے:
- ایل آئی سی ایجنٹوں کے لیے گریچوٹی کی حد کو 3 لاکھ روپے سے بڑھا کر 5 لاکھ روپے کر دیا گیا ہے۔ اس سے ایل آئی سی ایجنٹوں کے کام کرنے کے حالات میں اور فوائد میں خاطر خواہ بہتری آئے گی۔
- دوبارہ تقرر شدہ ایجنٹوں کو تجدید کمیشن کے اہل ہونے کے قابل بنائے جانے سے ، انہیں مالی استحکام میں مزید اضافہ حاصل ہوگا ۔ فی الحال، ایل آئی سی ایجنٹ پرانی ایجنسی کے تحت مکمل ہونے والے کسی بھی کاروبار پر تجدید کمیشن کے اہل نہیں ہیں۔
- ایجنٹوں کے لیے ٹرم انشورنس کور کو موجودہ حد تک 3000 – 10000 روپئے سے بڑھا کر 25000 – 150000 روپئے کر دیاگیا ہے ۔ مدتی بیمہ میں ، اس اضافے سے متوفی ایجنٹوں کے کنبوں کو نمایاں طور پر فائدہ حاصل ہو گا اور انہیں زیادہ خاطر خواہ فلاحی فائدہ پہنچے گا۔
- ایل آئی سی ملازمین کے کنبوں کی فلاح و بہبود کے لیے 30 فی صد کی یکساں شرح پر فیملی پنشن  ۔
13 لاکھ سے زیادہ ، وہ ایجنٹس اور 1 لاکھ سے زیادہ ، وہ مستقل ملازمین، جو ایل آئی سی کے فروغ اور بھارت میں بیمہ کی رسائی کو مستحکم کرنے میں اہم کردار ادا کرتے ہیں، ان فلاحی اقدامات سے مستفید ہوں گے۔
پیٹرولیم اور قدرتی گیس کی وزارت
پیٹرولیم کی وزارت نے قدرتی گیس کے محصول ، اجازت اور صلاحیت کے ضابطوں میں ترمیم کی
دور دراز علاقوں میں قدرتی گیس کی مسابقتی اورسستی قیمتوں پر رسائی کے لیے ترامیم
جامع محصول کےضابطوں پر عمل درآمد کے لیے ابتدائی طور پر کام کرنے سے متعلق ضابطے یکم اپریل 2023 سے لاگو ہوں گے
نئی دلی،25 نومبر، 2022/ قدرتی گیس سے متعلق بنیادی ڈھانچے کے فروغ کو اور زیادہ رفتار دینے اور ملک میں مارکیٹ کی ترقی کو تیز رفتار بنانے کے لیے پیٹرولیم و قدرتی گیس کےانضباطی بورڈ نے اپنے تین ضابطوں یعنی قدرتی گیس پائپ لائن محصول، اتھارٹی اور صلاحیت سے متعلق ضابطوں میں ترامیم کی ہیں۔ یہ ترامیم محصول سے متعلق جامع ضابطوں کے نفاذ کے لیے سنگ میل کا کام کریں گی جو یکم اپریل 2023 سے نافذ العمل ہوں گے۔ جامع محصول کے نفاذ کے لیے تصفیہ طلب مسائل کو حل کرنے کے مقصد سے صنعتی کمیٹی تشکیل دی گئی ہے۔
ان تبدیلیوں کا مقصد ایک ملک ایک گرڈ اور ایک ٹیرف کے دیرینہ مقصد کو حاصل کرنے کے لیے دور دراز کے علاقوں میں مسابقتی اور سستی قیمتوں پر قدرتی گیس فراہم کرنا ہے۔
جامع محصول کے نفاذ کو آسان بنانے کے لیے، انٹیٹی لیول انٹیگریٹڈ نیچرل گیس پائپ لائن ٹیرف کو مذکورہ ضوابط میں متعارف کرایا گیا ہے جو قومی سطح پر جامع محصول کے لیے ایک بلڈنگ بلاک کے طور پر کام کرے گا۔ اس کے علاوہ مختلف علاقوں میں صارفین کے مجموعی مفاد کے تحفظ کے لیے جامع محصول کے زون کی تعداد دو سے بڑھا کر تین کر دی گئی ہے۔
اس کے علاوہ، دیگر ترامیم جیسے کہ بے حساب گیس کی اجازت، موقوف مدت، صلاحیت میں اضافہ، وغیرہ کو شامل کیا گیا ہے۔
۔۔۔
ش ح ۔ اس۔ ت ح ۔
U – 12954
(Visitor Counter : 59
کابینہ سکریٹریٹ
کابینہ سکریٹری کی زیر صدارت، سمندری طوفان ’جواد‘ کی تیاریوں کی نگرانی کے لیے، این سی ایم سی کادوبارہ اجلاس
نئی دہلی،3 دسمبر 2021:
کابینی سکریٹری جناب راجیو گوبا نے آج نئی دہلی میں بحران کےانتظامیہ کی قومی کمیٹی کی دوسری میٹنگ کی صدارت کی، جس میں سمندری طوفان "جواد"سے نمٹنے کے لیےریاستوں اور مرکزی وزارتوں/ایجنسیوں کی تیاریوں کا جائزہ لیا گیا۔
ہندوستان کے محکمہ موسمیات  نے کہا ہے کہ توقع ہے کہ یہ طوفان، 4 دسمبر کی صبح تک، شمالی آندھرا پردیش اور اوڈیشہ کے ساحل تک پہنچ جائے گا۔ اس کے بعد یہ مڑ کر مغربی بنگال کے ساحل کی طرف بڑھے گا۔ یہ طوفان اپنے ساتھ بھاری سے بہت زیادہ بارشں لے کر آئے گا۔ تند سمندری لہروں کے ساتھ اس میں90 سے100 کلومیٹر فی گھنٹہ تک کی رفتارسے ہوا چلنےکی توقع ہے۔
آندھرا پردیش، اڈیشہ، مغربی بنگال اور انڈمان اور نکوبار جزائر کے چیف سکریٹریوں اور سینئر افسران نے، این سی ایم سی کو، اپنے ذریعہ کی گئ تیاری کے اقدامات سے آگاہ کیا۔ یہ بتایا گیا کہ سمندر سے ماہی گیروں کی بحفاظت واپسی کو یقینی بنانے کے لیے تمام کوششیں جاری ہیں۔ سمندری طوفان سے متاثر ہونے والوں کے لئے شیلٹرز کو تیار کر لیا گیا ہے اور نشیبی علاقوں سے لوگوں کا انخلا کیا جا رہا ہے۔ اناج، پینے کے پانی اور دیگر ضروری سامان کو ذخیرہ کرنے کے لیے تمام اقدامات کیے گئے ہیں۔ بجلی، سڑکوں، پانی کی فراہمی اور دیگر ضروری خدمات کی دیکھ ریکھ اور بحالی کے لیے ٹیمیں بھی تعینات کر دی گئی ہیں۔ نقصانات کو کم کرنے کے لیے کھڑی فصلوں کی کٹائی بھی کی جا رہی ہے۔
این ڈی آر ایف نے ان ریاستوں میں کافی تعداد میں، ٹیمیں تعینات کی ہیں جو متاثر ہوسکتی ہیں اور اضافی ٹیمیں اسٹینڈ بائی پر ہیں۔ فوج اور بحریہ کی بچاؤ اور راحت کی ٹیمیں، بحری جہازوں اور ہوائی جہازوں کے ساتھ، ضرورت کے مطابق تعیناتی کے لیے تیار ہیں۔
ریاستوں اور مرکزی ایجنسیوں کی تیاریوں کا جائزہ لیتے ہوئے، کابینہ سکریٹری نے اس بات پر زور دیا کہ تمام پروٹوکول پر عمل کیا جانا چاہیے، تاکہ جانوں کے ضیاع اور املاک کے نقصان کی کوئی گنجائش ہی نہ رہے۔ کابینہ سکریٹری نے یہ بھی ہدایت دی کہ تمام ماہی گیروں اور جہازوں، جو سمندر میں ہیں،سےمتعلق مطلوبہ ذمہ داری متعلقہ ریاستوں کو پوری کرنی چاہیے جس کے لیے ساحلی محافظ اور دیگر مرکزی ایجنسیاں، اس سلسلے میں، مطلوبہ مدد فراہم کریں گی۔ انہوں نے یہ بھی مشورہ دیا کہ ضروری خدمات کو کم سے کم وقت میں کم سے کم رکاوٹ کے ساتھ بحال کیا جاسکتا ہے، جس کے لیے پیشگی کارروائی کی جانی چاہیے۔ اس بات کو یقینی بنانے کے لیے عوامی پیغام رسانی کی جا سکتی ہے تاکہ اس مدت کے دوران طوفان کے راہ میں آنے والے لوگوں کو مناسب ہدایات اور رہنمائی فراہم کی جائے۔ ریاستوں کو یہ بھی مشورہ دیا گیا کہ وہ کووڈ ہسپتالوں کے بلاتعطل کام کو یقینی بنائیں۔
وزارتوں/محکمہ داخلہ، شہری ہوا بازی، بندرگاہوں، ریلوے، جہاز رانی اور آبی گزرگاہوں، پٹرولیم اور قدرتی گیس، بجلی اور ماہی پروری کے سیکرٹریوں اور سینئر افسران کے ساتھ ساتھ این ڈی آر ایف، آئی ایم ڈی، آئی ڈی ایس ہیڈکواٹر اور اینڈی ایم اےکے افسران نے بھی اس میٹنگ میں شرکت کی۔
صدر جمہوریہ کا سکریٹریٹ
صدر ہند نے بھو نیشور میں تعلیم سے متعلق مختلف پروجیکٹوں کا آغاز کیا
پرانی یادوں کو تازہ کرنے کے لیے اپنے اسکول اور ہاسٹل کا دورہ کیا
ہندوستان کی صدر محترمہ دروپدی مرمو نے آج  بھونیشور کے جے دیو بھون سے مرکزی وزارت تعلیم کے مختلف پروجیکٹوں کا آغاز کیا۔ ان میں اوڈیا زبان میں آل انڈیا کونسل فار ٹیکنیکل ایجوکیشن  کی انجینئرنگ کی کتابیں، کمیشن برائے سائنسی اور تکنیکی اصطلاحات کے ذریعہ تیار کردہ اوڑیا زبان میں تکنیکی اصطلاحات کی لغت؛ اورای -کمبھ  پورٹل شامل ہیں۔
اس موقع پر خطاب کرتے ہوئے صدر جمہوریہ نے کہا کہ وہ مرکزی وزارت تعلیم کے ان اہم اقدامات کو شروع کرنے پروہ خوش ہیں۔ تعلیم کو سب کے لیے قابل رسائی بنانے کی سمت میں یہ قابل ستائش اقدامات ہیں۔ یہ دیکھا گیا ہے کہ بہت سے طلباء کو انگریزی میں تکنیکی تعلیم کو سمجھنے میں دشواری کا سامنا کرنا پڑتا ہے۔ اسی لیے حکومت نے قومی تعلیمی پالیسی 2020 کے تحت علاقائی زبانوں میں فنی تعلیم فراہم کرنے کے لیے اقدامات کیے ہیں۔
صدر جمہوریہ نے کہا کہ اس میں کوئی شک نہیں کہ مادری زبان طلبہ کی ذہنی نشوونما میں مدد کرتی ہے۔ انہوں نے اس یقین کا اظہار کیا کہ مادری زبان میں سیکھنے سے طلباء میں تخلیقی سوچ اور تجزیاتی صلاحیتیں پیدا ہوں گی اور یہ شہری اور دیہی طلباء کو یکساں مواقع فراہم کرے گا۔ انہوں نے کہا کہ پہلے علاقائی زبانوں میں تکنیکی تعلیم کو مقامی زبانوں میں نصابی کتب کی عدم دستیابی کی وجہ سے رکاوٹوں کا سامنا کرنا پڑتا تھا۔ انھوں نے اس رکاوٹ کو دور کرنے میں اے آئی سی ٹی ای کی کوششوں کی تعریف کی۔
صدر نے کہا کہ تعلیم بااختیار بنانے کا ایک ذریعہ ہے۔ ہمیں اس بات کو یقینی بنانا چاہیے کہ ہمارے ملک میں ہر بچے کو ہر سطح پر تعلیم تک رسائی حاصل ہو۔ ہمیں تعلیم کو بغیر کسی تفریق کے سب تک پہنچانے کی پوری کوشش کرنی ہے۔ زبان ایک قابل عمل عنصر ہونی چاہیے نہ کہ طلبہ کی تعلیم میں رکاوٹ۔ علاقائی اور مقامی زبانوں میں سیکھنے کا تعارف ایک پڑھے لکھے، باشعور اور متحرک معاشرے کی تعمیر کی جانب ایک طویل سفر طے کرے گا۔
صدر نے کہا کہ اوڑیا ایک قدیم اور مالا مال زبان ہے۔ اس کی ایک الگ ادبی روایت اور مالامال ذخیرہ الفاظ ہیں۔ اس لیے اوڑیا زبان میں تکنیکی تعلیم حاصل کرنے میں کوئی دقت نہیں ہوگی۔ انہوں نے کہا کہ تمام ہندوستانی زبانیں کم و بیش ایک جیسی صلاحیت رکھتی ہیں۔ انہیں یہ بات نوٹ کرتے ہوئے خوشی ہوئی کہ قومی تعلیمی پالیسی 2020 کے تحت تمام ہندوستانی زبانوں کو یکساں اہمیت دی جا رہی ہے۔ انہوں نے کہا کہ اس نے ہندوستانی زبانوں کے میدان میں ایک نئے دور کا آغاز کیا ہے۔
اس سے پہلے دن میں صدر نے تپوبن ہائی اسکول کا دورہ کیا۔ اس کے بعد اس نے اپنے مادرعلمی گورنمنٹ گرلز ہائی اسکول یونٹ-II اور کنتلا کماری سبت آدیواسی گرلز ہاسٹل یونٹ-II کا دورہ کیا جہاں وہ اپنے اسکول کے وقت میں ٹھہری تھیں۔ صدر نے طلباء، اساتذہ، سابق طلباء اور ہاسٹل کے مکینوں سے بات چیت کی۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ج (
U-12427
(Visitor Counter : 82
وزیراعظم کا دفتر
وزیراعظم نے جھارکھنڈ کے عوام کو ریاست کے یوم تاسیس پر مبارکباد دی
نئی دہلی 15 نومبر۔وزیراعظم جناب نریندر مودی نے جھارکھنڈ کے عوام کو ان کی ریاست کے یوم تاسیس پر مبارکباددی ہے۔
’’جھارکھنڈ کے عوام کو ریاست کے یوم تاسیس کی بہت بہت مبارکباد !‘‘ میری خواہش ہے کہ جھارکھنڈ ترقی کی نئی بلندیوں کوچھوئے اور بھگوان ورسا منڈا کے خوشحال اور آسودہ ریاست کے خواب کو پورا کرے ۔ جھارکھنڈ کے عوام کو ان کی ریاست کے یوم تاسیس پر بہت بہت مبارکباد! جھارکھنڈ شجاعت اور شفقت کے لئے جانا جاتا ہے ۔ اس سرزمین کے لو گ ہمیشہ فطرت سے ہم آہنگ رہے ہیں ۔ انہوں نے اپنی کڑی محنت سے مختلف شعبوںمیں مہارت حاصل کی ہے ۔
وزیر اعظم نے کہا کہ میری خواہش ہے کہ جھارکھنڈ ترقی کی نئی بلندیوں کوچھوئے اور بھگوان ورسا منڈا کے خوشحال اور آسودہ ریاست کے خواب کو پورا کرے ۔
وزارت دفاع
نائب امیر بحریہ پنیت کے بہل، اے وی ایس ایم، وی ایس ایم نے کمانڈنٹ، انڈین نیول اکیڈمی، ایزیمالا کا عہدہ سنبھالا
نائب امیر بحریہ پونیت کے بہل نے 26 دسمبر 21 کو انڈین نیول اکیڈمی، ایزیمالا کے کمانڈنٹ کا عہدہ سنبھالا۔ فلیگ آفیسر کو 01 جولائی 84 کو ہندوستانی بحریہ میں عہدہ دیا گیا تھا۔ این ڈی اے کھڈکواسلا کے سابق طالب علم کے طور پر انھوں نے DSSC ویلنگٹن سے اسٹاف کورس کیا اور کالج آف نیول وارفیئر، ممبئی سے نیول ہائر کمانڈ کورس کیا تھا۔ ایک تجربہ کار میری ٹائم ریکونیسنس پائلٹ کے طور پر انھوں نے چھ مختلف قسم کے طیارے اڑائے ہیں۔ ان کے آپریشنل تجربے میں آپریشن تاشا اور آپریشن وجے میں فعال شرکت شامل ہے۔ وہ جہاز کے ایک مستند غوطہ خور بھی ہیں۔ انھوں نے عملے اور تربیتی اسائنمنٹس کے وسیع چیلنجنگ آپریشن مکمل کیے ہیں۔
ان کی تربیت اور عملے کی اسائنمنٹس میں بحریہ کے ہیڈکوارٹر میں DSSC ویلنگٹن اور JDNAS  میں ڈائرکٹنگ اسٹاف کے طور پر تقرریاں شامل ہیں، جہاں انھوں نے ہوائی جہازوں کی شمولیت کے لیے کامیابی کے ساتھ معاملات کو آگے بڑھایا اور نیول ایوی ایشن کے تناظر اور انفراسٹرکچر کے منصوبوں کا مسودہ تیار کیا۔ ان کی کمانڈنگ مدت میں گائیڈڈ میزائل فریگیٹ آئی این ایس بیٹوا، آف شور گشتی جہاز، آئی این ایس سجاتا اور آئی این ایس رجالی شامل ہیں، جو ملک کے اہم اسٹریٹجک ایئر بیس میں سے ایک ہے۔ رجالی کی کمانڈ کے دوران، انھوں نے بیس سے P8I طیارے کے ہموار انڈکشن اور آپریشنلائزیشن کی کامیابی سے نگرانی کی۔ وہ ٹوکیو میں ہندوستانی سفارت خانے میں 2007 سے 2010 تک ڈیفنس اتاشی، جاپان کی حیثیت سے جمہوریہ کوریا کے ساتھ ہم آہنگی کی منظوری کے ساتھ بھی مقیم تھے، جہاں انھوں نے ہندوستان اور جاپان کے درمیان سیکورٹی تعاون پر ایک تاریخی مشترکہ اعلامیہ کو مربوط کرنے، دونوں ممالک کے درمیان دفاعی اور سیکورٹی تعاون کو آگے بڑھانے کے لیے ایکشن پلان تیار کرنے کے لیے اور سہولت فراہم کرنے میں اہم کردار ادا کیا۔
جنوری 2015 میں فلیگ رینک پر ترقی کے بعد، وہ نئی دہلی میں اے سی آئی ڈی ایس ، فلیگ آفیسر کمانڈنگ گوا نیول ایریا اور فلیگ آفیسر نیول ایوی ایشن گوا میں، فلیگ آفیسر کمانڈنگ مہاراشٹر نیول ایریا ممبئی، چیف اسٹاف آفیسر کے عہدے پر فائز رہے۔ 01 جنوری 21 کو نائب امیر بحریہ کے عہدے پر ترقی کے بعد، انھوں نے پروجیکٹ سی برڈ کے ڈائریکٹر جنرل کا عہدہ سنبھالا۔
فلیگ آفیسر کو 2020 میں اتی وششٹ سیوا میڈل، 2015 میں وششٹ سیوا میڈل، 2005 میں چیف آف دی نیول اسٹاف کی طرف سے توصیف اور 1998 میں DSSC ویلنگٹن میں Lentaigne میڈل سے نوازا گیا۔ ان کی شادی مسز انجلی بہل سے ہوئی ہے اور ان کے دو بیٹے، دھرو بہل اور رابن بہل ہیں۔
امور صارفین، خوراک اور عوامی تقسیم کی وزارت
خریف مارکیٹنگ سیزن  21-2020 کے دوران کم از کم امدادی قیمت  کا نفاذ
7864.10 کروڑ روپے کی لاگت سے 2662102 کپاس کے گانٹھوں کی خریداری کی گئی ہے، جس سے 537156 کسانوں کو فائدہ ہوا ہے
نئی دہلی،27/نومبر 2020، موجودہ خریف مارکیٹنگ سیزن  21-2020 میں، حکومت نے اپنی موجودہ ایم ایس پی اسکیموں کے مطابق خریف 21-2020 فصلوں کی خریداری جاری رکھی ہے۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، اڈیشہ اور مہاراشٹر جیسی ریاستوں/ مرکز کے زیر انتظام علاقوں میں آسانی سے جاری ہے۔ گذشتہ سال کے 310.61 ایل ایم ٹی کے مقابلے 26 نومبر 2020 تک 261.48 ایل ایم ٹی سے زیادہ دھان کی خریداری ہوچکی ہے۔ اس طرح پچھلے سال کے مقابلے دھان کی خریداری میں 18.78 فیصد کا اضافہ ہوا ہے۔ مجموعی طور پر 310.61 ایل ایم ٹی خریداری میں صرف پنجاب کی حصہ داری 202.65 ایل ایم ٹی کی ہے، جو مجموعی خریداری کا 65.24 فیصد ہے۔
جاری کے ایم ایس خریداری عمل کے تحت 58644.65 کروڑ روپے کے دھان کی خریداری کی گئی ہے جس سے تقریباً 28.45 لاکھ کسان مستفید ہوئے ہیں۔
اس کے علاوہ، خریف مارکیٹنگ سیزن 2020 کے دوران تمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ، راجستھان اور آّندھراپردیش ریاستوں کی تجویز پر مبنی امدای قیمت اسکیم  کے تحت 45.24 ایل یم ٹی دلہن اور تلہن کی خریداری کے لئے منظوری دی گئی گئی ہے۔ نیز آندھراپردیش، کرناٹک، تمل ناڈو اور کیرالہ کی ریاستوں کے لئے 1.23 ایل ایم ٹی کوپرا  کی خریداری کو بھی منظوری دی گئی ہے۔ دیگر ریاستوں/ مرکز کے زیر انتظام علاقوں کے لئے پی ایس ایس کے تحت تجاویز حاصل ہوجانے پر دلہن ، تلہن اور کوپرا کی خریداری کو منظوری دی جائے گی تاکہ سال 21-2020 کے لئے مرکزی نوڈل ایجنسیاں ریاستی نوڈل ایجنسیوں کے ذریعے ان فصلوں کے ایف کیو گریڈ کی خریداری اعلان شدہ ایم ایس پی پر براہ راست کسانوں سے کرسکیں، اگر متعلقہ ریاستوں- مرکز کے زیر انتظام ریاستوں میں اعلان شدہ فصلوں کی کٹائی کی مدت کے دوران فصلوں کی بازاری قیمت ایم ایس پی سے کم ہوجاتی ہے۔
حکومت نے اپنی نوڈل ایجنسیوں کے توسط سے 26 نومبر 2020 تک 90815.60 ایم ٹی مونگ، اُرد، مونگ پھلی اور سویابین کی خریداری کی ہے، جس کا ایم ایس پی 489.87 کروڑ روپے ہے اور اس سے تمل ناڈو، مہاراشٹر، گجرات، ہریانہ اور راجستھان کے 52348 کسانوں کو فائدہ ہوا ہے۔
اسی طرح 26 نومبر 2020 تک 52.40 کروڑ روپے کے ایم یس پی پر 5089 ایم ٹی کوپرا  کی خریداری کی گئی ہے، جس سے کرناٹک اور تمل ناڈو کے 3961 کسان مستفید ہوئے ہیں، جبکہ گذشتہ سال اسی مدت کے دوران 293.34 ایم ٹی کوپرے کی خرید کی گئی تھی۔ کوپرا اور اڑد کے معاملے میں زیادہ تر بڑی پیداوار کرنے والی ریاستوں میں خریداری کی شرح ایم ایس پی سے زیادہ ہے۔ خریف دلہن اور تلہن کے سلسلے میں ریاستوں/ مرکز کے زیرانتظام خطوں کی حکومتوں نے آمد کی بنیاد پر اپنی طے شدہ تاریخ سے خریداری کا آغاز کرنے کے لئے ضروری انتظامات کئے ہیں۔
پنجاب، ہریانہ، راجستھان، مدھیہ پردیش، تلنگانہ، آندھراپردیش، مہاراشٹر ،گجرات، اوڈیشہ اور کرناٹک ریاستوں میں ایم ایس پی کے تحت کپاس کے بیج  کی خریداری کا کام آسانی سے جاری ہے۔ 26 نومبر 2020 تک 7864.10 کروڑ روپے قیمت کی 2662102 کپاس کی گانٹھوں کی خریداری کی گئی ہے، جس سے 537156 کسانوں کو فائدہ ہوا ہے۔
۔۔۔۔۔۔۔۔۔۔۔
U-8066
م ن۔ ن ا۔ ت ع۔
(Visitor Counter : 74
قومی مالیاتی رپورٹنگ اتھارٹی
جناب راؤ اندرجیت سنگھ کل کارپوریٹ امور کی وزارت کے تحت منائے جانے والے آزادی کا امرت مہوتسو کے ایک حصے کے طور پر ’’ موثر آزادانہ نگرانی کے ذریعہ اعلی معیار کامالیاتی رپورٹنگ فریم ورک‘‘ کے بارے میں این ایف آر اے سیمینار کا افتتاح کریں گے
این ایف آر اے کی آئیکونک تقریب میں آڈٹ اور اکاؤنٹنگ معیارات کی ضابطہ بندی کے ملکی اور غیر ملکی ماہرین شرکت کریں گے
نیشنل فنانیشل ریگولیٹری اتھارٹی  کل کارپوریٹ امور کی وزارت کی ہفتہ بھر چلنے والی آزادی کا امرت مہوتسو کی تقریبات کے ایک حصے کے طور پر کل ’’ موثر آزادانہ نگرانی کے ذریعہ اعلی معیار کا مالیاتی رپورٹنگ فریم ورک‘‘ کے بارے میں ایک سیمینار کا انعقاد کر رہی ہے۔
شماریات اور پروگرام کے نفاذ؛ منصوبہ بندی کے مرکزی وزیر مملکت  اور کارپوریٹ امور وزیر مملکت جناب راؤ اندرجیت سنگھ، اس تقریب میں مہمان خصوصی ہوں گے اور کارپوریٹ امور کی وزارت کے سکریٹری جناب راجیش ورما معزز مہمان ہوں گے۔ این ایف آر اے کے ذریعہ دسمبر-جنوری 2022 میں منعقد کئے جانے والے کل ہند سطح کے کوئز میں جیتنے والوں کو کارپوریٹ امور کے مرکزی وزیر مملکت استقبال کریں گے۔
این ایف آر اے کی آئیکونک تقریب میں آڈٹ اور اکاؤنٹنگ معیارات کی ضابطہ بندی کے ملکی اور غیر ملکی ماہرین شرکت کریں گے۔سرٹیفائیڈ پبلک اکاؤنٹنٹس اینڈ آڈیٹنگ اوور سائیٹ بورڈ، جاپان کے ایک ماہر ’’آڈٹ کے معیار اور مالیاتی رپورٹنگ کے جائزے کے بارے میں عالمی تجربات‘‘ سے متعلق اجلاس سے خطاب کرے گا۔
اے کے اے ایم کی تقریبات کے ایک حصے کے طور پر، این ایف آر اے نے اکتوبر 2021 میں ملک کے متعلقین اور شہریون کے درمیان آڈیٹنگ اور اکاؤنٹنگ کے معیارات کے بارے میں فہم اور بیداری کو فروغ دینے کے لئے بھارت میں اکاؤنٹنگ اور آڈیٹنگ کے معیارات کے بارے میں ایک دو روزہ ویبینار کا انعقاد کیا تھا۔ اس ویبنار کی ویب کاسٹ این ایف آر اے کی ویب سائٹ  پر دستیاب ہے۔
کل ہند سطح کے کوئز مقابلے کا انعقاد دسمبر-جنوری 2022 میں حکومت ہند کے MyGov پورٹل پر بھی کیا گیا جس کا مقصد نوجوان طبقے خصوصی طور پر آڈٹ ریگولیشن اور شرائط کی پابندی کے طلباء کی حوصلہ افزائی کرنا تھا، اس مقابلے میں 27000 سے زیادہ شرکاء نے حصہ لیا۔
آزادی کا امرت مہوتسو  کی تقریبات کا افتتاح اگست 2022 میں ہماری آزادی کی 75 ویں سالگرہ کے 75 ہفتوں کی الٹی گنتی شروع ہونے کے موقع پر مارچ 2021 میں وزیر اعظم جناب نریندر مودی نے کیا تھا۔ یہ تقریبات اگست 2023 تک کے ایک سال تک جاری رہیں گی۔
پروگرام کی تفصیلات کے لیے، یہاں کلک کریں
۔۔۔۔۔۔۔۔۔۔۔
ش ح۔ا گ ۔ن ا۔
U- 6353
(Visitor Counter : 98